**VAN GOGH OG MUNCH MØTES ENDELIG I OSLO**

Presse preview: 8. mai kl. 10:00

**Endelig er årets kunstbegivenhet klar for å vises for publikum. Det er første gang VanGogh og Munch møtes i en felles utstilling, i et samarbeid mellom to av verdens ledende enmannsmuseer; Van Gogh Museum og Munchmuseet. Utstillingen åpnes 9.mai.**

Utstillingen *VanGogh+Munch* vil for første gang utforske likhetene og sammenhengene mellom disse to kunstnerne. Munch og Van Gogh lyktes i å finne et uttrykk for menneskelivet på en universell og direkte måte. Verkene deres er gripende uttrykk for essensielle temaer som trøst, lidelse, kjærlighet og livets kretsløp.

Samarbeidet har vært under planlegging i nærmere fem år, og inngår i Munchmuseets nye utstillingsserie «+Munch»

*Det har aldri vært noen stor van Gogh-utstilling i Norge før, og vi ser fram til vise dette for et nasjonalt og internasjonalt publikum*, sier museumsdirektør Stein Olav Henrichsen

Utstillingen vil omfatte rundt 75 malerier og 25 arbeider på papir, inkludert et titalls sammenlignende verk av andre kunstnere. Begge museene stiller et kresent utvalg av sentrale verk til rådighet for utstillingen, komplettert med viktige innlån fra andre museer og private samlere bl.a *Det syke barn*, *Skrik, Hveteåkeren høstes* og *Stjernenatt* *over Rhône.*

I tillegg til å vise fram *VanGogh+Munch* skjer det mye spennende på Munchmuseet denne åpningshelgen. HM Dronning Sonja og HRH Prinsesse Beatrix av Nederland vil forestå åpningen i en offisiell seremoni 9.mai. Museet vil deretter åpnes for publikum kl. 13. Denne dagen inviterer museet til verksted for barn samt konsert med Oslo Filharmonien. Barneverksted blir det også søndagen hvor den kjente nederlandske illustratøren Erik Kriek vil presentere barneboken «En strålende dag» samt engasjerer barna med morsom tegnekunnskap. Det går rykter om at Edvard og Vincent også dukker opp...

For de voksne anbefaler vi kuratoromvisning i utstillingen *Van Gogh+Munch* ved kurator Magne Bruteig kl. 13.

Utstillingen åpner 9.mai kl. 13 og varer til 6.sept. Museet er åpent hver dag gjennom hele utstillings-perioden.

Billetter til utstillingen *VanGogh+Munch* kan kjøpes gjennom Billettservice samt Narvesen. Det er første gang et kunstmuseum har inngått et billettsamarbeid med Billettservice.

Bilder: https://www.dropbox.com/home/Van%20Gogh%2BMunch/Shortlist

For mer informasjon:

Kommunikasjonsdirektør Gitte Skilbred

E-post: [gitte.skilbred@munchmuseet.no](mailto:gitte.skilbred@munchmuseet.no) Tel: 97057819